**Муратова Айгуль Нурдуллаевна**,

№83 «Жансая» балабақшасының

тәрбиешісі,

Астана қаласы

**Жасыл шырша жанында**

**Мақсаты:** Балаларға мерекелік көңіл-күй тудыру, шыршаның қалай әдемі сәнді безендірілуіне Аяз атаның, Ақшақардың, иттің, Мыстанның мерекелік киімдеріне назар аударту, көңілді ойындар ойнату, достық қарым қатынас ояту, бірлескен ойын ойнату.

**Кейіпкерлер:** Аяз ата, Ақшақар, Мыстан, Ит.

**Тәрбиеші:** Келді міне Жаңа жыл сәуле шашып

Құлпырады табиғат нұрын тасып

Жаңа жылды, ағайын, қарсы алайық

Шашу шашып әрқашан ән салайық.

-Құрметті ата-аналар, қонақтар, әріптестер, бүлдіршіндер, сіздерді Жаңа жыл мерекесімен құттықтаймыз. Жаңа жылда бақыт, жақсылық, қуаныш, денсаулық тілейміз. Жаңа жылды құттықтау сөзін балабақша меңгерушісі Нұргүл Сейдакбаровнаға береміз.

Тәрбиеші: Аспан жерге төгеді,

Ақ күмісін уыстап

Жаңа жылда келеді

Бізге қарай жылыстап, –дей отырып, балалардың «Жаңа жыл» әнін қабыл алыңыздар

Ән: «Жаңа жыл» (Бота Бисенова)

**Тәрбиеші:** Шат көңілді балалар

Шаршағанды білмейді

Жаңа жылдық кешінде

Тақпақтарын айтып береді.

**Даниял:** Оралдың өлкеме

Жаңа жыл армысың

Оранды ақ көрпеме

Асқар тау қарлы шың.

**Б.Айзере:** Келіңіздер, келіңіздер

Би де билеп беріңіздер

Қызығы мол жаңа жылдың

Тамашасын көріңіздер

**Ә.Айзере:** Жүзімізде күлкі ойнап

Қанаттанды жанымыз

Жаңа жылды біз тойлап

Шаттанамыз бәріміз

**Мади:** Жаңа жыл жаңа, жаңа жыл

Тамаша тойымыз

Алақай алақай

Өседі бойымыз

Дания: Дала нұр, қала нұр

Келді міне жаңа жыл

Жасыл шырша жанында

Билеп барлық бала жүр

**С. Аңсар:** Жаңа жылым мол болсын

Басқан қадам оң болсын

Кел жаңа жыл, жаңа жыл

Құтты болсын жаңа жыл

**Дінмухамед:** Жаңа жыл, жаңа жыл

Азаймасын ән мен жыр

Ел көңілін көтерсін

Құтты болсын жаңа жыл

**Айбын:** Жаңа жыл келді жерімізге

Әкелсін құт береке бәрімізге

Жақсылық пен қуанышты жыл болсын

Қиындық жоламасын елімізге

**Бақтияр:** Құтты болсын, балалар

Келген жаңа жылдарың

Өсіп өне беріңдер

Ойларың мен бойларың

**Ж.Аңсар:** Жаңа жылдың таңы неткен арайлы

Ақ мамыққа орап алды маңайды

Жаңа жылды құттықтаймын дген сөз

Шар тарапқа арайланып тарайды

**Ерасыл:** Жаңа жылым мол болсын

Басқан қадам оң болсын

Төрлет, төрлет жаңа жыл

Бізге құтты жыл болсын

**Әмір:** Келді тағы жаңа жыл

Қуантумен біздерді

Құтты болсын қуаныш

Құттықтаймын сіздерді

**Жансая:** Той мереке салтанат

Думандатып шартарап

Келді міне жаңа жыл

Тартуларын арқалап

**Тәрбиеші:** - Балалар, біз жаңа жыл мерекесін тойлағалы жатырмыз.

Жаңа жыл мерекесінде біз кімдерді күтеміз?

**Балалар:** Аяз ата мен Ақшақарды

**Тәрбиеші:** -Ендеше мерекемізге Аяз атамен ақшақарды шақырайық.

(Балалар аяз атамен ақшақарды шақырады)

Әуенмен көңіл күйі жоқ Ақшақар кіреді қолында дорбасы бар.

**Тәрбиеші:** Сәлеметсің бе, Ақшақар?

**Ақшақар:** Сәлеметсіздер ме, балалар, қонақтар?

**Балалар:** Сәлеметсіз бе, Ақшақар?

**Тәрбиеші:** -Ақшақар, неге көңіл күйің жоқ. Аяз ата қайда?

**Ақшақар:** Мен, Аяз ата, Ит үшеуміз келе жатқанбыз. Кенеттен боран тұрып, мен олардан ажырап қалдым. Жолда келе жатып алдымнан Мұз ханшайымы кездесті. Сендерге әкеле жатқан сыйлығымды сиқырлап, мұзға айналдырып тастады. Енді не істейміз, сыйлықтарды өз қалпына қалай келтіреміз?

**Тәрбиеші:** -Ақшақар, сен көңіліңді түсірме, біздің балаларымыз сыйлықтың мұздарын ерітуге көмектеседі. Балалар, Ақшақарға көмектесеміз бе?

**Балалар:** -Иә, көмектесеміз.

**Тәрбиеші:** Мың бұралған белі бар

Көңілге қонар биі бар

Жаңа жылға арналған

Қыздарымыздың жұлдыздар биі бар.

Би: «Ай мен Жұлдыздар»

Алуа, Аянат, Аяжан, Аймира, Ақерке, Б. Айзере, Ә. Айзере, Азиза, Линара, Жансая, Дания.

Тәрбиеші: -Балалар, сыйлықтың мұзы ерімепті, енді не істейміз? Ендеше, шырша туралы тақпақтарымызды айтып берейік.

Имансур: Тамаша, тамаша

Шыршамыз тұр жараса

Басында әсем жұлдызы

Көз тоймайды қараса

Абдрахман: Жасыл желек жамылған

Асыл моншақ тағынған

Міне сұлу шыршамыз

Көптен күтіп сағынған

Ақерке: Тауда туып тауда өскен

Шырша келді ортаға

Бәріміз бір дауыспен

Шақырайық ортаға.

Нұртілеу: Ақ қар жапты даланы

Ақ жамылды айнала

Жарқыратып шамдарын

Шырша келді жайқала

Алуа: Сәлем, достым, аман ба

Шырша құрып алаңға

Жылға шашу шашайық

Тойлап көңіл ашайық

Мадияр: Шыршамыз да керемет

Ойыншықтар тағылған

Алыс жақтан келіп тұр

Аяз ата сағынған

(Ақшақар қорапты ұстап көреді)

Ақшақар: -Балалар, енді не істеймін, би де, тақпақ та айтып бердіңдер, мұз ерімеді.

Тәрбиеші: -Сен көңіліңді түсірме, біздің шыршамыздың шамдарын жақсақ мұз еріп қалар

(Балалар шырша жанына барып сиқырлы сөздерін айтады)

Балалар: Бір, екі ,үш –шырша шамы жарқыра !

(Қораптың мұздары ерімейді)

Тәрбиеші: Мүмкін ән айтып берерміз.

Дала нұр, қала нұр

Құтты болсын жаңа жыл

Жасыл шырша жанында

Барлық бала ән айтып жүр.

Ән: «Шырша»

Тәрбиеші: -Ал балалар, бізге ештеңе көмектеспеді, Аяз атаны шақырайық.

Аяз атаның сиқырлы таяғы бар, сонымен мұзды ерітіп берер. Ендеше Аяз атаны шақырайық.

Балалар: -Аяз ата! (3 рет шақырады)

Музыка әуенімен Мыстан келеді.

Мыстан: -Неге айқайлап жатырсыңдар?! Аяз аталарың келмейді. Мен жолдың барлығын қармен жауып тастадым.Ха-ха-ха .Бүгін мереке болмайды. Себебі мені мереке сайын ұмыта бересіңдер.

Тәрбиеші: -Сәлеметсіз бе, Мыстан апа ! Кешіріңіз, олай демеңізші. Бізге көмектесіңізші.

Мыстан апа: Мені мерекеге шақырмайсыңдар, тағы көмек сұрайсыңдар (деп ашуланады)

Тәрбиеші: -Жарайды Мыстан апа әнімізде бар, балалар орындап береді

Ән: «Ақшақар»

Ә. Айзере, Аяжан, Линара, Аянат, Алуа

Мыстан апа: -Рахмет, балалар әндерің керемет екен, менің сиқырлы сөздерім есіме түсті. (сиқырлы сөзін айтады, бірақ көмектеспейді)

Мен Аяз атаны осында келу үшін қарларды жолдан алып тастауым керек, қарды тазалап сендерге Аяз атаны жіберейін.

Тәрбиеші: -Балалар, Мыстан апа Аяз атаға жолды ашып берем деп уәде беріп кетті.

Балалар: Аяз ата! Аяз ата!

Музыка әуенімен Аяз ата мен қасында жаңа Ит жылымен кіріп келеді.

Аяз ата: Асулармен алысқан

Асау жолмен алысқан

Аталарың сендерге

Шаршап келді алыстан

-Сәлеметсіңдер ме қонақтар ,балалар!

Балалар келген қонақтармен амандасады.

Тәрбиеші : -Сәлеметсіз бе Аяз ата ,жаңа Ит жылы .Аяз ата сізді біздің балалар көп күтті .Келіңіз ,мына жерге отырып демалыңыз .

Ит : Амансыңдар ма ,балалар ,қонақтар !Биыл менің жылым бір жыл бойы сендермен бірге боламын . Биылғы жыл барлықтарымызға қуаныш әкелсін.

Тәрбиеші : Жаңа жылды тойлауға

Дайындалды қанша ұл

Санта клаус ортада

Би билейді шаттанып

Би : Санталар би.

Абдрахман, Айбын, Ж.Аңсар,Имансур,Нұртілеу Әмір,Даниял ,Ерасыл,Мардан.

Тәрбиеші: -Жүзімізде күлкі ойнап ,

Қанаттанды жанымыз

Жаңа жылды біз тойлап

Шаттанамыз бәріміз

Мухамед: Шыршаға бардық

Әсем ән салдық

Аяз атадан

Сыйлықтар алдық

Аймира: Аппақ тонға оранып

Базарлықты мол алып

Келді алыс сапардан

Аяз ата оралып

Дариға: Аяз ата,аяз ата

Өзіңді жүрміз сағынып

Томпаң қағып ортамызға

Келеріңе сендік біз

Азиза: Жаңа жылда жаңаша

Тақпақ біздер айтамыз

Болсын риза балаша

Аппақ аяз атамыз

Аянат: Сақалы аппақ күмістей

Тістері аппақ күріштей

Қызыл ала шапанды

Сағындым аяз атаны

Көркемай : Жылдың әнін бастайын

Аяз ата кеп қалды

Майысады жас қайың

Көтере алмай көп қарды .

Линара : Ақшақарға оранып

Аппақ тоңын жамылып

Сақалы мен мұртына

Күміс моншақ тағынып

Аяз ата келеді

Балаларды сағынып

Мардан: Жаңа жылға сәніміз

Біздің айтар әніміз

Келдің бе аман алыстан

Сәлем аяз атамыз

Аяз ата: Бәрекелді, өнерлеріңе риза болдым, ендеше мен сендермен ойын ойнайын. Қыс мезгілінде қандай өзгерістер болады?

Балалар: Қар жауады, мұз болады, боран болады.

«Қатып қал» ойыны (Музыка әуенімен ойналады)

Ойынның шарты: Музыка қойылады, балалар билейді,музыка тоқтағанда балалар қатып қалу керек, шартты бұзғандар өлең немесе тақпақ айту керек.

Аяз ата: Жарайсыңдар, сендермен би билеп көңілім көтеріліп қалды.

Ақшақар: Мұз ханшайымы сыйлықтарды мұзға айналдырып тастады балаларға кандай сыйлық береміз (Ақшақар мұңаяды)

Аяз ата: -Сендер көңілдеріңді түсірмеңдер, мен сиқырлы таяғыммен сыйлықты өз қалпына келтіремін. (Аяз ата сиқырлы сөздерін айтады)

Аяз ата мен Ақшақар, Ит сыйлықтарын балаларға береді. Аяз ата Ақшақар, Ит жылы қоштасып кетеді.

Тәрбиеші: Құрметті қонақтар, балалар! 2018 Жаңа жылға арналған мерекеміз аяқталып қалды. Көріп тамашалағандарыңа рахмет. Жаңа жыл құтты болсын!